**(1338) ПРОЦЕДУРА ЗА ИЗДАВАНЕ НА СТАНОВИЩЕ ПО ГОТОВНОСТТА НА СТРОЕЖИТЕ ЗА ВЪВЕЖДАНЕТО ИМ В ЕКСПЛОАТАЦИЯ**

**Нормативна уредба:**

Чл. 35 от Закона за здравето (обн. ДВ бр. 70 от 10 август 2004 г.изм.ДВ бр.102 от 08.12.23 г.).

**Цел на процедурата:**

Процедурата указва реда и условията за издаване на становище за държавна приемателна комисия за обект на територията на Благоевградска област.

**Осъществяване на процедурата:**

 ***I. Необходими документи:***

1/ Заявление по образец;

- Заявлението може да бъде подадено на място, по електронен път или устно.

Заявлението, заедно с приложените документи могат да се  подават на място  в Центъра за административно обслужване - гр. Благоевград, ул. “Братя Миладинови” № 2;

- устно в Центъра за административно обслужване, за което служител  съставя протокол;

- със заявление и приложени документи  по пощата/лицензиран пощенски оператор на адрес (разходите за доставка са за сметка на заявителя на услугата.);

- по електронен път на адрес - rzibl@rzibl.org;

- чрез Системата за сигурно електронно връчване  - изисква се КЕП и профил в Системата

2/ Разрешение за строеж на обекта;

3/ Удостоверение за търговска регистрация;

4/ Сертификати от осъществен лабораторен контрол на параметри на работна среда и вода от акредитирана лаборатория;

 ***II.Държавни такси:***

* Държавна такса: 63 лв. (шестдесет и три лева);
* Нормативно основание: чл.22 от Тарифа за таксите, които се събират от органите на държавния здравен контрол и националните центрове по проблемите на общественото здраве по Закона за здравето;
* Срок за плащане: едновременно с подаване на заявлението.
* Начин на плащане: Таксата можете да заплатите в брой или с карта на касата в РЗИ – Благоевград, както и по банковата сметка на инспекцията.

 ***III.Вътрешен ход на процедурата:***

|  |  |
| --- | --- |
| **Център за административно обслужване (ЦАО)** | **Административни звена, обслужващи издаването на акта „Бек” офис** |
| **Дирекция "Административно-правно, финансово и стопанско обслужване"****приемно време:**от 08:30ч. до 17:00ч. - всеки работен ден,за контакти телефон 073/83 28 26, email: rzibl@rzibl.org | **Дирекция "Обществено здраве"****отдел "Държавен здравен контрол"****приемно време:** от 8:30ч. до 12:00ч. и от 12:30ч. до 17:00ч. - понеделник и петък |

*В случаите, когато в служебните помещения има потребители на административни услуги в края на обявеното работно време, работата на звеното продължава до приключване на тяхното обслужване, но не повече от два астрономически часа след обявеното работно време*

1. ***Действия на Центъра за административоно обслужване на РЗИ- Благоевград***

Заявлението и прилежащите документи се подават в ЦАО на РЗИ - Благоевград, като получава входящ номер и се насочва за резолюция от директора на РЗИ към директор дирекция „Обществено здраве" за изпълнение и контрол - към отдел "Държавен здравен контрол".

Готовият документ се получава в Центъра за административоно обслужване на РЗИ - Благоевград по данни за входящия номер на заявлението, лично от заявителя или от упълномощено от него лице.

Образуваната преписка, комплектована с екземпляр от заключението се предава в отдел "ДЗК" за съхранение и архив.

Действията в ЦАО се осъществяват от специалист от дирекция "АПФСО ".

***2. Действия в Д“ОЗ“ на РЗИ -Благоевград:***

 - Издаване на становището - до 14 календарни дни от подаване на заявлението инспектор от отдел "ДЗК" извършва оглед на обекта, изготвя становище и го докладва пред началник отдел „ДЗК”. Комплектованата преписка и изготвените екземпляри на становището се предават за подпис от началник отдел „ДЗК” на директор дирекция „ОЗ” .След проверка от директор дирекция „ОЗ” на така представената документация преписката се предава за подпис от директор РЗИ. Специалист – технически секретар предава преписката в звеното за административно обслужване

- Срок за издаване на становището: до 14 календарни дни от подаване на заявлението.

- Срок на действие на становището: - еднократно.

***Примерни образци, документи и формуляри***

1. Заявление по образец.

**Банковата сметка на РЗИ-Благоевград се намира на уеб сайта в рубриката** [**«Контакти»**](https://www.rzibl.org/?page_id=371)